

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**Крагујевац**

**Др Зорана Ђинђића бр.22/2**

**Телефон: 034/209-242**

**Број предмета: ИИВ 58/20**

**Дана: 02.02.2024. године**

Јавни извршитељ Александар Тодоровић, Крагујевац у извршном предмету извршнoг повериoцa UNICREDIT BANK SRBIJA A.D., BEOGRAD (STARI GRAD), Београд, ул. Рајићева бр. 27-29, чији је пуномоћник адв. Небојша Карановић, Нови Сад, Мирослава Антића бр.5, против извршног дужника Мијалко Блаћанин, Кнић - Драгушица, ул. Драгушица бб, ради намирења новчаног потраживања, по службеној дужности, донео је дана 02.02.2024. године следећи:

# З А К Љ У Ч А К

**I ОДРЕЂУЈЕ СЕ по избору извршног повериоца продаја непосредном погодбом покретних ствари у власништву извршног дужника** и то:

1. Приколица лака прављена, ручне израде – процењена вредност 46.000,00 динара

**Наведене покретне ствари продајe се по** **почетној** **цени од 30% од процењене вредности.**

**II** Уговор о продаји покретне ствари из става I изреке, мора се закључити у року од 15 дана од дана објављивања овог закључка, при чему се продајна цена слободно уговара између јавног извршитеља и купца, као страна у уговору.

Цена из уговора о продаји мора бити исплаћена у року од 3 дана од дана доношења закључка о додељивању предметне покретне ствари.

**III** Писмене понуде се примају лично у канцеларији јавног извршитеља или путем поште на адресу ул. Др Зорана Ђинђића бр. 22/2**,** Крагујевац, најкасније до **22.02.2024. године**, након чега ће јавни извршитељ прихватити најповољнију понуду.

**IV** Купац је дужан да непосредно пре закључења уговора о продаји, положи јемство у износу од 10% од процењене вредности предметне покретне ствари, под претњом пропуштања.

**V** Овај закључак објављује се на огласној табли Основног суда у Крагујевцу.

**О б р а з л о ж е њ е**

Решењем о извршењу Основног суда у Крагујевцу Ив-409/2016 од 30.06.2016. године одређено је извршење против извршног дужника на његовој имовини намирења новчаног потраживања извршног повериоца, те спис предмета достављен овом јавном извршитељу ради даљег спровођења извршења, а сходно самосталној одредби члана 166. (с1). Закона о изменама и допунама Закона о извршењу и обезбеђењу.

Одредбом члана 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019) прописано је да извршни поступци и поступци обезбеђења који су почели пре ступања на снагу овог закона настављају се према Закону о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14).

Имајући у виду да се након друге, неуспеле јавне продаје по закључку овог јавног извршитеља од 29.11.2023. године, одржане дана 25.12.2023. године извршни поверилац у поднеску од 16.01.2024. године изјаснио се да се предметна покретна ствар прода непосредном погодбом, на основу чл. 36. и 96. Закона о о извршењу и обезбеђењу(„Службени гласник РС“, бр.31/11, 99/11 – др. закон, 109/13 – УС, 55/14 и 139/14), а у вези са чланом 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019), одлучено је као у изреци закључка.

|  |  |  |
| --- | --- | --- |
| **ПОУКА О ПРАВНОМ ЛЕКУ:**  Против овог закључка приговор није дозвољен. |  | **ЈАВНИ ИЗВРШИТЕЉ**  \_\_\_\_\_\_\_\_\_\_\_\_\_\_  Александар Тодоровић |

Дн-а

-Пуномоћнику извршног повериоца

-Извршном дужнику

-Комори јавних извршитеља за огласну таблу

-Суду за огласну таблу и интернет страницу (информатичару) (Основни суд у Крагујевцу)